བཙན་བྱོལ་བོད་མིའི་གཞི་རིམ་ཤེས་ཡོན་སྲིད་བྱུས་ཀྱི་དགོངས་དོན་དང་མཐུན་པའི་སྔོན་འགྲོ་ནས་གཞི་རིམ་བར་མ་བར་གྱི་བསླབ་གཞིའི་རྩ་འཛིན་དང་སློབ་ཚན་འཆར་གཞི་བཟོ་འགོད་ཀྱི་ལས་རིམ་དེ་ནི།གོང་གསལ་ལས་དོན་ཚང་མའི་ནང་གལ་འགངས་ཆེ་ཤོས་ཤིག་ཡིན་ཞིང༌།དོན་དངོས་ཐོག་དེ་ནི་ཤེས་ཡོན་སྲིད་བྱུས་ཀྱི་དགོངས་དོན་རྣམས་དགེ་རྒན་གྱི་དངོས་གཞིའི་སློབ་འཁྲིད་ཀྱི་ཁ་ཕྱོགས་དང༌།ནང་དོན།བྱེད་ཐབས།གཞི་རྩའི་སྒྲོམ་གཞི་ཚང་མའི་ནང་མངོན་འགྱུར་བྱ་རྒྱུ་དེ་ཡིན་སྟབས།སྲིད་བྱུས་ལག་བསྟར་གྱི་ལས་རིམ་ཚང་མའི་སྙིང་པོ་ཡིན་ཞེས་བརྗོད་ཀྱང་རུང༌།